Die vakbond Solidariteit het ’n klag by die Suid-Afrikaanse Menseregtekommissie ingedien omdat ras tog ’n rol gaan speel wanneer hulp verleen word aan kleinsakeondernemings wat weens die Covid-19-krisis swaar trek.
“Terwyl die res van ons voorwaar voorberei op ’n tyd van krisis en ongekende swaarkry, sien die regering dit maar net as ’n gulde geleentheid om sy aanstootlike rasse-ideologie af te dwing. Dit is afgryslik,” sê Dirk Hermann, bestuurshoof van Solidariteit.